**Alexandra Valeria Botez** (født 24. september 1995) er en amerikansk-kanadisk sjakkspiller og kommentator, Twitch-streamer og YouTuber. Som sjakkspiller ble hun fem ganger kanadisk mester for jenter og vant US Girls Nationals i en alder av 15. Hun oppnådde sin høyeste FIDE-rating på 2092 i mars 2016, og hun innehar tittelen Kvinnelig FIDE-mester.

Botez begynte å streame sjakkinnhold på nett i 2016 mens hun var student ved Stanford University, og uttalte at i hennes første sending var et flertall av seerne ikke interessert i sjakk, men heller i utseendet hennes.

Sammen med sin yngre søster Andrea Botez administrerer hun Twitch- og YouTube-kanalene *BotezLive*, som begge har over 1 million følgere.

Botez har offentlig beskrevet hennes møter med sexisme og kvinnehat i sjakkturneringer og har tatt til orde for større kjønnsmangfold. Som en fremtredende kvinnelig sjakkfigur ble hun valgt inn i styret for Susan Polgar Foundation en ideell organisasjon som har som mål å fremme sjakk, med alle dens pedagogiske, sosiale og konkurransemessige fordeler i hele USA, for unge mennesker i alle aldre, og spesielt jenter.

Tidlig liv og bakgrunn
----------------------

Botez ble født av rumenske innvandrerforeldre. Selv om hun ble født i Dallas, Texas, vokste hun opp i Vancouver i British Columbia. Faren til Botez introduserte henne for sjakk og begynte å trene henne da hun var seks. Hun ble etter hvert medlem av den rumensk-kanadiske sjakklubben Golden Knights ledet av sjakkveteranen Valer Eugen Demian.

Karriere
--------

### Sjakk

I 2004 vant Botez sitt første kanadiske nasjonale mesterskap for barn i en alder av åtte. Hun spilte for det kanadiske landslaget i 2010 og vant ytterligere fire kanadiske nasjonale ungdomstitler. Etter å ha flyttet tilbake til USA, vant Botez US Girls Nationals i en alder av femten og representerte to ganger staten Oregon i SPF Girls' Invitational. I 2013 oppnådde Botez tittelen Kvinnelig FIDE-mester.

Etter å ha gått på videregående skole i Oregon, fikk Botez et sjakkstipend for studier ved University of Texas i Dallas. Men da hun skulle bestemte seg for prioriteringen studier valgte hun å studere internasjonale relasjoner med fokus på Kina ved Stanford University. I løpet av sitt andre år i 2014 ble Botez den andre kvinnelige presidenten ved Stanford University Chess Club etter Cindy Tsai i 2005. Hun ble uteksaminert i 2017.

I tillegg til sjakkarrieren var Botez i en kort periode sjakkommentator. Hun dekket i 2018 og 2019 PRO Chess Leaguefinalene sammen med Daniel Rensch, Anna Rudolf og Robert Hess.

Per april 2021[oppdater] har Botez en FIDE-rating på 2020 in klassisk sjakk og 2059 i lynsjakk som plasserer henne blant de ti fremste kvinnelige kanadiske sjakkspillerne.

### Streaming

I 2016 begynte Botez å strømme sjakkinnhold på Twitch i løpet av tredje året ved Stanford University. Kanalen hennes fikk raskt oppmerksomhet og i 2020 fikk hun selskap av sin yngre søster Andrea Botez. Sammen er de vertskap for kanalen*e BotezLive* på Twitch og YouTube som har samlet mer enn 2 700 000 følgere. Søstrene samarbeider ofte med andre sjakkstreamere på plattformen som Hikaru Nakamura og Qiyu Zhou. Selv om de hovedsakelig sender sjakkinnhold på Twitch-kanalen deres bruker de nesten utelukkende kategorien «Just Chatting», og nekter å bruke kategorien «Chess» på plattformen. Dette er også noe Hikaru Nakamura har snakket om som «skadelig for sjakkmiljøet» tidligere.

Botez sin streaming-popularitet har hjulpet henne til å bli et av de mest gjenkjennelige ansiktene på Chess.com. Som svar på hennes fremtredende rolle som kvinnelig sjakkspiller sammenlignes ofte Botez med den fiktive «Beth Harmon», hovedpersonen i *The Queen's Gambit*.

### Annet profesjonelt arbeid

I 2017 var Botez med å grunnlegge CrowdAmp, et sosiale medier-selskap. Fra mai 2019 har selskapet avsluttet driften.

I april 2020 ble Botez valgt inn i styret for Susan Polgar Foundation, en ideell organisasjon som tar til orde for å bryte kjønnsbarrierer i sjakk. I løpet av de siste atten årene har Susan Polgar Foundation hjulpet med å tilby mer enn 6 millioner dollar i sjakkstipend og premier til studenter.

I desember 2020 signerte Botez-søstrene med den Texas-baserte e-sportsorganisasjonen «Envy Gaming». Ved å samarbeide med Botez-søstrene håper Envy å utvide sitt ambassadørnettverk med ulike skapere av spillinnhold.

Botez tjente 456 900 dollar på en poker livestream 1. mai 2022 presentert av Hustler Live Casino som inneholdt andre streamere og profesjonelle pokerspillere.

Spillestil og bemerkelsesverdige spill
--------------------------------------

Stilling etter hvit sitt trekk 21. Etter å ha byttet tårnet sitt mot motstanderens springer på c5, setter Botez opp en serie sjakker som tvinger frem kapringen av motstanderens dronning i trekk 24.Botez spiller ofte sjakk med en aggressiv, adaptiv spillestil. under sjakk-OL 2014 i Norge viste hun frem sin angrepsstil mot motstanderen Anzel Solomons. I løpet av denne kampen tilbyr Botez, som spiller som hvit, å bytte tårnet sitt mot Solomons springer i trekk 20. Solomons godtar byttehandelen. Dette viser seg imidlertid å være en taktisk feil som snur spillet i Botez sin favør. Botez griper muligheten og ofrer løperen sin i trekk 21, som til slutt lar henne sjakke med dronningen i trekk 22 og sjakke med springeren i trekk 23, og dermed vinne Solomons dronning i trekk 24. Etter å ha bygget en solid fordel forvandler Botez sine kongebønder frem til Solomons gir opp spillet. Under er spillet i sin helhet i algebraisk notasjon:

1.d4 d5 2.c4 c6 3. Nf3 Nf6 4. Nc3 e6 5.e3 Nbd7 6. Bd3 Bd6 7. O-O O-O 8.b3 e5 9.cxd5 cxd5 10. Nb5 Bb8 11.dxe5 Nxe5 12.h3 Ne4 13. Bb2 Qf6 14. Nxe5 Bxe5 15. Bxe5 Qxe5 16. Rc1 Bd7 17.f4 Qe7 18. Nc7 Nc5 19. Nxd5 Qd6 20. Rxc5 Qxc5 21. Bxh7+ Kxh7 22. Qh5+ Kg8 23. Nf6+ gxf6 24. Qxc5 Bc6 25. Qf5 Kg7 26. Qg4+ Kh7 27. Qf5+ Kg7 28.e4 Rad8 29. Rf3 Rd1+ 30. Kh2 Rfd8 31. Rg3+ Kf8 32. Qc5+ Ke8 33. Rg8+ Kd7 34. Rxd8+ Kxd8 35.h4 Kc7 36.h5 Rd8 37. Qe7+ Rd7 38. Qxf6 Kc8 39. Qf5 1–0

Botez sin mest spilte åpning er Kongeindisk forsvar, der svart lar hvit flytte bønderne sine til midten av brettet i de to første trekkene.

«Botez Gambiten», et ironisk term som oppstår når en spiller tabber vekk dronningen sin. Begrepet oppsto fra seerene av Botez-søstrenen sine sendinger men Botez har selv brukt det selv-hånende.

Synspunkter på sexisme i sjakk
------------------------------

Botez har uttalt seg om sine møter med sexisme innen sjakk. Når det gjelder direktesendingene hennes på Twitch har Botez uttalt at inntil hun hentet inn moderatorer ble hun forstyrret av det faktum at «60 % av det bare var folk som prøvde å flørte med meg og chatte, eller folk som bare kommenterte utseendet mitt hele tiden ... De brydde seg ikke om spillet i det hele tatt.» Sjakkonkurranser har alltid vært dominert av menn, og hvor forholdet mellom mannlige og kvinnelige stormestere har vært nært 50:1. Botez sier: «Det har tatt veldig lang tid å komme til det punktet hvor vi begynner å endre stereotypen [om] at kvinner ikke er genetisk dårligere enn menn til å spille sjakk.»

Netflix serien *The Queen's Gambit* skildrer en kvinnelig hovedpersons lignende kamp som en sjakkspiller som konkurrerte på 1960-tallet, selv om Botez hevdet at serien undervurderer kvinnehat på den tiden. Hun sa at serien overskredet mange realiteter, spesielt med tanke på tiåret det er satt i: «Hvis showet hadde vært historisk korrekt, ville Beth ikke vært i stand til å konkurrere i noen verdensmesterskap». Botez siterte saken om den kvinnelige stormesteren Susan Polgar som sa at hun i 1986 ble forhindret fra å konkurrere i en intersoneturneringen, en kvalifiseringsbegivenhet til verdensmesterskapet i sjakk, på grunn av kjønnet hennes. Likevel hedret Botez hovedpersonen Beth Harmon som en nyansert og inspirerende figur for kommende kvinner i sjakk.

Se også
-------

* Andrea Botez

Fotnoter
--------

**Type nummerering**
1. ↑  /ˈboʊtɛz/

Referanser
----------

1. ↑  «Botez, Alexandra». Besøkt 4. mars 2023.
2. ↑  Leibowitz, Jessica. «This 25-year-old earns 6 figures playing chess on Twitch—here's how». Besøkt 8. desember 2023.
3. ↑  «BotezLive - YouTube». Besøkt 24. januar 2023.
4. ↑   *BotezLive - Twitch*, besøkt 2023-01-24
5. ↑  «Board of Directors – Susan Polgar Foundation». Besøkt 24. januar 2023.
6. ↑  «Mission – Susan Polgar Foundation». Besøkt 24. januar 2023.
7. ↑  Bakar, Faima. «Chess influencer's online popularity soars after Queen's Gambit success». Besøkt 17. mai 2021.
8. 1 2 3 4  «Meet the modern-day Beth Harmon, a chess influencer who started training when she was 6 years old». Besøkt 17. mai 2021.
9. ↑  «About Us | 64 Fun Solutions». Arkivert fra originalen 23. april 2021. Besøkt 17. mai 2021.
10. ↑  «Meet the modern-day Beth Harmon, a chess influencer who started training when she was 6 years old». Besøkt 17. mai 2021.
11. ↑  «The chess games of Alexandra Botez». Besøkt 18. mai 2021.
12. ↑  «Canadian Chess – Player of the Year». Besøkt 18. mai 2021.
13. 1 2  «Alexandra Botez: Stanford's first female Chess Club president». Besøkt 18. mai 2021.
14. ↑  «Meet the modern-day Beth Harmon, a chess influencer who started training when she was 6 years old». Besøkt 17. mai 2021.
15. 1 2 3  «Alexandra Botez | Chess Celebrities». Besøkt 17. mai 2021.
16. ↑  «Alexandra Botez | Chess Celebrities». Besøkt 17. mai 2021.
17. 1 2 3  Leibowitz, Jessica. «This 25-year-old earns 6 figures playing chess on Twitch—here's how». Besøkt 17. mai 2021.
18. ↑  «Texas' Botez sisters are at the forefront of an unlikely, and booming, partnership: Chess and esports». Besøkt 17. mai 2021.
19. ↑  «Alexandra Botez | Chess Celebrities». Besøkt 17. mai 2021.
20. ↑  «How Chess.com built a streaming empire». Arkivert fra originalen 9. juli 2023. Besøkt 17. mai 2021.
21. ↑  Mark, Gollom. «Meet the Young Canadians Helping Online Chess Become a Pandemic Pastime». Arkivert fra originalen 24. oktober 2020. Besøkt 17. mai 2021.
22. ↑  «Chess GM Hikaru slams Alexandra Botez for miscategorizing Twitch streams». Besøkt 16. oktober 2023.
23. ↑  «Alexandra Botez | Chess Celebrities». Besøkt 17. mai 2021.
24. ↑  «Meet the modern-day Beth Harmon, a chess influencer who started training when she was 6 years old». Besøkt 17. mai 2021.
25. ↑  «Chess Influencer Alexandra Botez Is The Real Life Beth Harmon From The Queen's Gambit». Besøkt 18. mai 2021.
26. ↑  «The Queen's Gambit: The real life women chess stars». *BBC News* **(engelsk)**. Besøkt 18. mai 2021.
27. ↑  «Crowdamp». Besøkt 28. februar 2022.
28. 1 2  Polgar, Susan. «Alexandra Botez joins Susan Polgar Foundation Board of Directors». Arkivert fra originalen 30. april 2020.
29. 1 2  «Envy Gaming Signs Chess Streamers Alexandra and Andrea Botez, Launch Content Creator Network – The Esports Observer». Besøkt 17. mai 2021.
30. ↑  Sofen, Jon. «Alexandra Botez, MrBeast Smash HCL Game; Alan Keating Drops $1.1 Million». Besøkt 3. juni 2022.
31. ↑  «Alexandra Botez | Chess Celebrities». Besøkt 17. mai 2021.
32. ↑  «Alexandra Botez | Chess Celebrities». Besøkt 17. mai 2021.
33. ↑  «Botez Gambit – Chess Terms».
34. ↑  Abbruzzese, Jason. «Speed and trash talk: Inside the 'new chess culture' and its online revival». Besøkt 18. mai 2021.
35. ↑  Leibowitz, Jessica. «This 25-year-old earns 6 figures playing chess on Twitch—here's how». Besøkt 17. mai 2021.
36. 1 2 3  Hadden, Joey. «A female chess influencer says the sport is even more sexist than its portrayal in Netflix's 'The Queen's Gambit'». Besøkt 18. mai 2021.
37. ↑  Bakar, Faima. «Chess influencer's online popularity soars after Queen's Gambit success». Besøkt 18. mai 2021.
38. ↑  Leibowitz, Jessica. «This 25-year-old earns 6 figures playing chess on Twitch—here's how».
39. ↑  Hadden, Joey. «A female chess influencer says the sport is even more sexist than its portrayal in Netflix's 'The Queen's Gambit'». Besøkt 18. mai 2021.
40. ↑  Polgar, Susan (23. juli 2011). «Polgar: My Top 10 Most Memorable Moments in Chess (Part 1)». *Lubbock Avalanche-Journal*.
41. ↑  «Real Chess Master Reviews Netflix's new Limited Series "The Queen's Gambit"». Besøkt 30. mars 2024.

Eksterne lenker
---------------

* (en) Alexandra Botez – kategori av bilder, video eller lyd på Commons Rediger på Wikidata
* (en) Alexandra Botez – FIDE Rediger på Wikidata

* (en) Alexandra Botez – US Chess Federation Rediger på Wikidata

* (en) Alexandra Botez – chessgames.com Rediger på Wikidata

* (en) Alexandra Botez – Chess.com Rediger på Wikidata

* (en) Alexandra Botez – 365Chess.com Rediger på Wikidata
* Alexandra Botez på Twitter Rediger på Wikidata

* Alexandra Botez på Instagram Rediger på Wikidata